text: Nu kan efterskoleeleverne snart køre gratis i bus
  01 februar 2016 kl. 13.35
  Haderslev Kommune har fået grønt lys af Statsforvaltningen til at give kommunens efterskoleelever et gratis buskort.
  Elever der har familiebolig i Haderslev Kommune, kan nu se frem til at modtage et helt gratis buskort, som de kan benytte frit, så de kan blive ved med at have et aktivt fritidsliv.
  Haderslev Kommune har længe ønsket at ligestille efterskoleeleverne med de øvrige skoleelever i kommunen, der også har modtaget et gratis buskort, som kan benyttes indenfor kommunens grænser.
  Lovgivningen gav dog ikke umiddelbart kommunen lovhjemmel til at udlevere et gratis buskort til efterskoleelever, derfor bad kommunen selv om Statsforvaltningens vurdering.
  De gratis buskort forventes dog ikke at blive en realitet før til det kommende skoleår.
  